《自次前韵酬马奥诸丈见和》
宋代·舒岳祥

久别形容改，相逢涕泪收。
少陵歌里哭，元亮饮中忧。
岩瀑和冰下，溪楂避石流。
故园春早动，归计莫悠悠。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。